Fysiikkavalmennus - Harrin Hyvinvointivalmennus
Henkilökohtainen fysiikkavalmennus
Lisää tehoa suorittamiseen
Perinteisten Personal Trainer palvelujen sijasta haluan valmennuksessa korostaa erilaisten liikuntatapojen ja -paikkojen merkitystä liikunnan mielekkyydelle. Treenejä voidaan järjestää mm. metsässä, hiekkamontulla tai urbaanissa ympäristössä. Kunnon kohotuksen lisäksi tärkeää on kehittää lihastasapainoa, kehonhallintaa sekä elastisuutta. Se, että treenataan monipuolisesti ja psyyken hyvinvointi huomioon ottaen ei tarkoita, etteikö treenata kunnolla!
Asiakkaani menestyvät projekteissaan tavoitteista riippumatta, koska jokainen ohjelma rakennetaan asiakkaan yksilöllisiä kykyjä ja toiveita vastaaviksi. Kun toiminta on mielekästä, myös tulokset paranevat. Myös aikataulut ja toimintatavat ovat yksilölliset. Yhdessä rakennamme säännöllistä ja pitkäaikaista muutosta sekä kehosi hallintaan että mielesi hyvinvointiin. Liikkeitä suunnitellessa pyrin huolehtimaan lihaskalvojen liikkuvuudesta, näin saadaan lisää tehoa suorittamiseen ja saavutamme elastisen ja terveen kehon.
Kehonhallintahuone
Omassa kehonhallintahuoneessa tarjoan apua erityisesti liikkuvuuksien parantamiseen oman kehonpainolla. Pyrin siihen, että tarvittavilla apuvälineillä jokainen pystyy vaikkapa leuanvetoon. Kehonhallintahuoneesta löytyy mm. puolapuut, voimistelurenkaat, kuntopallo, vastusnauhat ja pehmustettu lattia.
Aktiivi- ja ammattiurheilijoiden valmennus
Juniorijoukkueista kilpaurheilijoihin & nuoren urheilijan yksilövalmennus
Valmennan myös mm. juniorijoukkueita sekä yksilöitä, joille tavoitteellinen urheilu on päämääränä. Tarjoan apua monipuoliseen lajiharjoitteluun, sekä yksilölliseen ohjaukseen pienissäkin ongelmakohdissa kuten vaikkapa käden ja silmän koordinaatiossa tai tietyn lihasryhmän kehityksessä. Suuri merkitys tavoitteellisessa urheilussa on mentaalivalmennuksessa; kilpaurheilijoilla vuosien harjoittelu ja omistautuminen tiivistyvät joskus pienimpiinkin ratkaiseviin hetkiin, jolloin itsevarmuus ja omien kykyjensä kokonaisvaltainen käsittäminen ovat elintärkeitä suorituksen kannalta.
2003-syntyneiden Tompat joukkue voitti sarjansa mestaruuden lyömällä koko kauden sarjaa hallinneen TarU:n Tarvasjoelta.
2003-syntyneiden Vahat-joukkue voittivat aluemestaruuden! Mestaruus on hienon hieno osoitus yhden joukkueen kasvutarinasta. Pelaajien kehittyessä ja joukkueen hitsaantuessa yhtenäiseksi kaikki on mahdollista.
Kauttani saat urheilijoiden taitojen ja kykyjen testausta sekä yksilöille, joukkueille että urheiluseuroille. Testauksessa kiinnitetään huomiota mm. kokonaisvaltaiseen kehonhallintaan, suorityskykyyn, tekniikkaan sekä kehitystarpeisiin.
Hinnoittelu on haastavaa, koska jokainen yksilö on erilainen. Ohesta löydät muutaman esimerkkipaketin, joista saat suuntaa-antavaa hintatietoa. Sinun tarpeesi määritellään alkuhaastattelussa, jossa sovitaan yhdessä mitkä palvelut laajasta tarjonnastani sopivat parhaiten juuri sinulle. Sinun tavoitteesi on minulle tärkeämpi kuin ennalta määritelty paketti. Koska olet ainutlaatuinen, en halua istuttaa sinua valmiiseen raamiin.
Paketti 1 kk
Paketti sisältää yksilöllisen alkuhaastattelun, tavoitteiden määrittelyn ja tarvekartoituksen. Käymme läpi ruokavalion sekä rakennamme henkilökohtaisen harjoitusohjelman. Teemme yhdessä ohjattuja harjoituksia kerran viikossa ja tämän lisäksi annan sinulle kotiympäristössä tehtäviä harjoitteita. Koko jakson ajan pidämme tiiviisti yhteyttä etäohjauksen kautta. Jakso päättyy lopputestaukseen, minkä jälkeen annetaan ohjeet omatoimiseen jatkoon.
Paketti 3 kk
Paketti sisältää yksilöllisen alkuhaastattelun, tavoitteiden määrittelyn ja tarvekartoituksen. Käymme läpi ruokavalion ja teemme ruokapäiväkirja-analyysin. Teemme lihaskunto- ja liikkuvuustestin, jonka pohjalta rakennamme henkilökohtaisen harjoitusohjelman ja aikataulun. Teemme yhdessä ohjattuja harjoituksia kerran viikossa ja tämän lisäksi annan sinulle kotiympäristössä tehtäviä harjoitteita. Koko jakson ajan pidämme tiiviisti yhteyttä etäohjauksen kautta. Jakso päättyy lopputestaukseen, minkä jälkeen annetaan ohjeet omatoimiseen jatkoon.
Paketti 6 kk
Paketti sisältää yksilöllisen alkuhaastattelun, tavoitteiden määrittelyn ja tarvekartoituksen. Käymme läpi ruokavalion ja teemme ruokapäiväkirja-analyysin. Teemme lihaskunto- ja liikkuvuustestin, jonka pohjalta rakennamme henkilökohtaisen harjoitusohjelman ja aikataulun. Teemme yhdessä ohjattuja harjoituksia kerran viikossa ja tämän lisäksi annan sinulle kotiympäristössä tehtäviä harjoitteita. Koko jakson ajan pidämme tiiviisti yhteyttä etäohjauksen kautta. Jakso päättyy lopputestaukseen, minkä jälkeen annetaan ohjeet omatoimiseen jatkoon. Paketin etuna on se, että kuudessa kuukaudessa olet lähempänä pysyvää muutosta.